Theodore Obo Asare Jnr

Theodore Obo Asare Jr. (1926 - 1994) ɗan siyasar ƙasar Ghana ne a jamhuriya ta farko. Ya kasance dan majalisa mai wakiltar mazabar Akan Bowiri daga 1965 zuwa 1966.  Kafin shiga majalisar ya kasance shugaban bankin kasuwanci na Ghana.

 Rayuwar farko da ilimi 
An haifi Asare ranar 19 ga watan Nuwamba 1926 a Worawora, wani gari a yankin Oti na Ghana. Ya yi karatunsa na farko a Makarantar Mishan Presbyterian, Worawora daga shekarun 1935 zuwa 1943.  Daga nan ya wuce makarantar Sakandare ta Presbyterian (yanzu Presbyterian Boys' Senior High School) a Odumase Krobo daga shekarun 1944 zuwa 1946. Ya shiga Jami'ar Lincoln a shekarar 1946 don yin karatun digiri na farko kuma ya kammala a shekarar 1950. Ya sami digirinsa na biyu a fannin tattalin arziki daga Jami'ar Clarke a shekarar 1952 sannan ya yi digirinsa na uku a Makarantar Tattalin Arziki ta London a shekarar 1955. 

 Aiki da siyasa 
Asare ya fara aikinsa a matsayin ma'aikacin gwamnati a shekarar 1953 kuma a shekarar 1954 ya sami gurbin karatu na haɗin gwiwa na Majalisar Ɗinkin Duniya don yin karatun digiri na uku a Makarantar Tattalin Arziki ta London. "Ghana Year Book 1964". Ghana Year Book. Daily Graphic: 77. 1964. A shekarar 1957, ya shiga bankin Ghana, bayan shekara guda kuma aka naɗa shi shugaban sashen tattalin arziki na bankin.  A shekarar 1960 ya koma bankin kasuwanci na Ghana aka naɗa shi mataimakin darakta mai gudanarwa.  A cikin watan Satumba na wannan shekarar ne aka naɗa shi shugaban bankin kuma manajan darakta.  A watan Yuni 1965 ya zama ɗan majalisa mai wakiltar mazaɓar Akan Bowiri.  Ya yi wannan aiki har zuwa watan Fabrairun 1966 lokacin da aka hambarar da gwamnatin Nkrumah.

 Rayuwa ta sirri 
Abubuwan sha'awa da ya yi sun haɗa da tattara hatimi da tattara tsabar kuɗi."Ghana Year Book 1964". Ghana Year Book. Daily Graphic: 77. 1964. Asare ya mutu a shekara ta 1994, yana da shekaru 68.

 Duba kuma 

 Jerin sunayen 'yan majalisar da aka zaba a zaben 'yan majalisar dokokin Ghana na 1965

 Manazarta 

Rukuni:Mutuwan 1994
Rukuni:Haifaffun 1926